CELEX: 32013R0253
Language: sk
Date: 2013-01-15 00:00:00
Title: Delegované nariadenie Komisie (EÚ) č. 253/2013 z  15. januára 2013 , ktorým sa mení a dopĺňa príloha II k nariadeniu Európskeho parlamentu a Rady (EÚ) č. 692/2011, pokiaľ ide o úpravy po revízii Medzinárodnej štandardnej klasifikácie vzdelania (ISCED) v súvislosti s premennými a členeniami, ktoré sa majú predkladať  Text s významom pre EHP

21.3.2013   
            
            
               SK
            
            
               Úradný vestník Európskej únie
            
            
               L 79/5
            
         DELEGOVANÉ NARIADENIE KOMISIE (EÚ) č. 253/2013
   z 15. januára 2013,
   ktorým sa mení a dopĺňa príloha II k nariadeniu Európskeho parlamentu a Rady (EÚ) č. 692/2011, pokiaľ ide o úpravy po revízii Medzinárodnej štandardnej klasifikácie vzdelania (ISCED) v súvislosti s premennými a členeniami, ktoré sa majú predkladať
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 692/2011 zo 6. júla 2011 o európskej štatistike cestovného ruchu, ktorým sa zrušuje smernica Rady 95/57/ES (1), a najmä na jeho článok 3 ods. 2,
   keďže:
   
               (1)
            
            
               V súčasnom úsilí Komisie o zabezpečenie relevantnej európskej štatistiky má mimoriadny význam, aby sa zaviedol aktualizovaný klasifikačný systém, v ktorom sa zohľadňuje vývoj a zmeny v oblasti vzdelávania.
            
         
               (2)
            
            
               Organizácia Spojených národov pre vzdelávanie, vedu a kultúru (UNESCO) zrevidovala doteraz používanú verziu (ISCED 1997) Medzinárodnej štandardnej klasifikácie vzdelania (ISCED) s cieľom zabezpečiť jej konzistentnosť so zmenami politiky a štruktúry vzdelávania a odbornej prípravy.
            
         
               (3)
            
            
               Príloha II k nariadeniu (EÚ) č. 692/2011 by sa mala preto zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha II k nariadeniu (EÚ) č. 692/2011 sa mení a dopĺňa takto:
   
               1.
            
            
               Oddiel 1 sa mení a dopĺňa takto:
               
                           a)
                        
                        
                           V prípade sociálnodemografických členení sa v časti A text „3. [nepovinné] úroveň vzdelania“ nahrádza takto: „3. [nepovinné] dosiahnuté vzdelanie“.
                        
                     
                           b)
                        
                        
                           V prípade sociálnodemografických členení sa v časti B text „3. [nepovinné] úroveň vzdelania“ nahrádza takto: „3. [nepovinné] dosiahnuté vzdelanie“.
                        
                     
                           c)
                        
                        
                           V časti C bode 3 sa text „Úroveň vzdelania: nižšie (ISCED 0, 1 alebo 2), stredoškolské (ISCED 3 alebo 4), vysokoškolské (ISCED 5 alebo 6).“ nahrádza takto: „Dosiahnuté vzdelanie: najviac nižšie sekundárne, vyššie sekundárne a post-sekundárne (nezahrňované do terciárneho), terciárne.“
                        
                     
         
               2.
            
            
               V oddiele 2 sa časť A mení a dopĺňa takto:
               
                           a)
                        
                        
                           Pri premenných sa v riadku 23 text „[nepovinné] Profil návštevníka: úroveň vzdelania“ nahrádza takto: „[nepovinné] Profil návštevníka: dosiahnuté vzdelanie“.
                        
                     
                           b)
                        
                        
                           V kategóriách, ktoré sa majú zasielať, sa v riadku 23 text „a) nižšie (ISCED 0, 1 alebo 2)“; „b) stredoškolské (ISCED 3 alebo 4)“ a „c) vysokoškolské (ISCED 5 alebo 6)“ nahrádza takto:
                           
                                       „a)
                                    
                                    
                                       najviac nižšie sekundárne;
                                    
                                 
                                       b)
                                    
                                    
                                       vyššie sekundárne a post-sekundárne (nezahrňované do terciárneho);
                                    
                                 
                                       c)
                                    
                                    
                                       terciárne“.
                                    
                                 
                     
         
               3.
            
            
               Oddiel 3 sa mení a dopĺňa takto:
               
                           a)
                        
                        
                           V prípade sociálnodemografických členení sa v časti A text „3. úroveň vzdelania “ nahrádza takto: „3. dosiahnuté vzdelanie“.
                        
                     
                           b)
                        
                        
                           V prípade sociálnodemografických členení sa v časti B text „3. úroveň vzdelania“ nahrádza takto: „3. dosiahnuté vzdelanie“.
                        
                     
         Článok 2
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. januára 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 192, 22.7.2011, s. 17.